钦定古今图书集成/方舆汇编/职方典/第1434卷 > 梧州府兵制考 府志
## 钦定古今图书集成/方舆汇编/职方典/第1434卷 > 梧州府兵制考 府志

本府

梧州城守营

中军厅

水师营　俱未建公署，皆于民房自创为衙门。教场亦未有定制。

副将一员

都司佥事一员

守备一员

千总二员

把总四员

内拨岑溪、藤县、容县、东安乡分防官各一员。初都司守备各二员

皇清康熙二十一年，奉文“各裁一员”，存今员数。

设梧州城守营兵

步战兵三百名

守兵七百名

共兵一千名。内拨“容藤、岑溪” 共兵一百五十四名。

水师营兵五十名

其战兵、守兵，月共应支饷银一千一百五十两，月共应支米三百石。

官自备马二十七匹

春冬二季例，每匹月支谷一石二斗，每匹月支草四百二十斤。

夏秋二季例，每匹月支马干银九钱。

苍梧县

东安乡设大塘营汛

百总一员

官兵五十名，镇压大桂山及长水等猺贼。其饷银，城守府岁支及水师府岁支。

藤县

设分防汛

《梧州》协拨分防官一员。

《梧州》营拨防守兵一百名。

容县

设分防汛

《梧州》协拨分防官一员。

《梧州》营拨防守兵三十名。

岑溪县

设分防汛

《梧州》协拨分防官一员。

《梧州》营拨防守兵二十四名。

怀集县

拨浔梧营防守汛

浔州协拨分防守备一员

开辟之初，浔梧营立于梧州城，拨兵城守怀集。后浔梧营移驻浔州，故怀集分防仍听浔协、浔州营拨防兵三百名。

郁林州

设郁林城守营

参将一员

守备一员

千总二员

把总四员

内拨各属分防

设郁林城守营兵

步战兵四百九十六名

守兵四百九十六名

共兵九百九十二名。内拨防守各属兵共四百五十名。

月共应支饷银一千二百四十两。

月共应支米二百九十七石六斗。

官自备马二十匹

该营有“放青地面谷草不支例” ，每匹月支马干银五钱。

博白县

设分防汛

龙潭营分汛

拨“郁林” 营分防千总一员。

龙潭营“拨郁林营” 千总一员。

郁林营拨防守兵一百八十名。

北流县

设分防汛

拨《郁林》营分防官一员。

郁林营拨防守兵九十名。

陆川县

郁林营拨防守兵九十名，并防花嵯汛。

兴业县

郁林营拨防守兵九十名。